MNENJE KOMISIJE v skladu s členom 294(7)(c) Pogodbe o delovanju Evropske unije o spremembah, ki jih je predlagal Evropski parlament k stališču Sveta v zvezi s predlogom DIREKTIVE EVROPSKEGA PARLAMENTA IN SVETA o spremembi Direktive Sveta 96/53/ES z dne 25. julija 1996 o določitvi največjih dovoljenih mer določenih cestnih vozil v Skupnosti v notranjem in mednarodnem prometu in največjih dovoljenih tež v mednarodnem prometu /* COM/2015/0169 final - 2013/0105 (COD) */





2013/0105 (COD) MNENJE KOMISIJE v skladu s členom 294(7)(c) Pogodbe o delovanju Evropske unije o spremembah, ki jih je predlagal Evropski parlament k stališču Sveta v zvezi s predlogom DIREKTIVE EVROPSKEGA PARLAMENTA IN SVETA o spremembi Direktive Sveta 96/53/ES z dne 25. julija 1996 o določitvi največjih dovoljenih mer določenih cestnih vozil v Skupnosti v notranjem in mednarodnem prometu in največjih dovoljenih tež v mednarodnem prometu (Besedilo velja za EGP) 1. Uvod Člen 294(7)(c) Pogodbe o delovanju Evropske unije določa, da Komisija poda mnenje o spremembah, ki jih je predlagal Evropski parlament v drugi obravnavi. Komisija v nadaljevanju predstavlja mnenje o spremembah, ki jih je predlagal Parlament. 2. Ozadje mnenja Datum predložitve predloga Evropskemu parlamentu in Svetu [COM(2013) 195 final – 2013/0105 (COD)]: || 16. april 2013 Datum mnenja Evropskega ekonomsko-socialnega odbora: || 11. julij 2013 Datum stališča Evropskega parlamenta v prvi obravnavi: || 15. april 2014 Datum predložitve spremenjenega predloga: || [[1]] Datum sprejetja stališča Sveta v prvi obravnavi**: || 16. oktober 2014 Datum sprejetja sprememb Evropskega parlamenta v drugi obravnavi [P8_TC2-COD(2013)0105]: 10. marec 2015 3. Cilj predloga Komisije Direktiva 96/53/ES določa največje dovoljene mere in teže za težka tovorna vozila in avtobuse v mednarodnem prometu (države članice lahko v notranjem prometu te omejitve pod določenimi pogoji presežejo). Glavni cilj predloga [COM(2013) 195 final] je težka tovorna vozila in avtobuse narediti okolju prijaznejše in varnejše tako, da se dovolijo večje teže in mere od trenutnih omejitev v nekaterih primerih in pod določeni pogoji, kadar izboljšave niso izvedljive v okviru omejitev, ki jih določa sedanja različica Direktive. 4. Mnenje Komisije o spremembah, ki jih je predlagal Evropski parlament v drugi obravnavi Evropski parlament je v drugi obravnavi izglasoval prečiščeno besedilo, ki vsebuje vrsto sprememb besedila stališča Sveta v prvi obravnavi. Besedilo je rezultat pogajanj med Evropskim parlamentom, Svetom in Komisijo. Komisija sprejema vse spremembe, ki jih je izglasoval Evropski parlament. 5. Sklep V skladu s členom 293(2) Pogodbe o delovanju Evropske unije Komisija spreminja svoj predlog, kot je določeno zgoraj. [1] Komisija ni pripravila spremenjenega predloga, ampak je svoje mnenje o spremembah, ki jih je predlagal Parlament, izrazila v „Communication sur les suites données aux avis et résolutions adoptés par le Parlement européen lors de la session d'avril I et II 2014“ (Sporočilo Komisije o ukrepih, sprejetih na podlagi mnenj in resolucij, ki jih je Parlament sprejel na prvem in drugem zasedanju aprila 2014) [dokument SP(2014) 471] z dne 9. julija 2014. ** Komisija je svoje mnenje o spremembah, ki jih je predlagal Svet, izrazila v Sporočilu Komisije v zvezi s stališčem Sveta glede sprejetja Direktive Evropskega parlamenta in Sveta o spremembi Direktive 96/53/ES z dne 25. julija 1996 o določitvi največjih dovoljenih mer določenih cestnih vozil v Skupnosti v notranjem in mednarodnem prometu in največjih dovoljenih tež v mednarodnem prometu [dokument COM(2015) 7 final] z dne 12. januarja 2015.